**Geurt Marco de Wit** (s. 27. heinäkuuta 1968 Rauma) on suomalais-alankomaalainen maahanmuuttokriittinen kansalaisaktivisti ja tubettaja. Hän toimi Suomen Kansa Ensin -puolueen puheenjohtajana sen perustamisesta joulukuusta 2018 vuoden 2019 huhtikuuhun. Sen perustamista ja puoluetoimintaa edelsivät Rajat kiinni!- ja Suomi Ensin -liikehdinnät.

Taustaa
-------

De Wit on koulutukseltaan filosofian maisteri. Hän opiskeli Turun yliopistossa yleistä historiaa. Hänen pro gradu -tutkielmansa käsitteli Skotlannin johtavien klaanien ja kalvinistisen uskonnon vaikutusta Adam Smithin uraan ja tämän teokseen *Kansojen varallisuus*.

Aiemmin urallaan de Wit on toiminut toimitusjohtajana turkulaislähtöisessä vuonna 2008 perustetussa Suomen Hautaustoimistot Oy:ssä ja niin ikään hautausalalla toimineessa sukuyhtiössään Witsons Oy:ssä.

Vuonna 1996 de Wit toimitti *Keskusteluja libertarismista* -kirjan, joka koostui 1990-luvun libertarismia käsittelevistä sähköpostilistakirjoitteluista, joihin de Wit osallistui aktiivisesti.

De Wit on tuomittu viiden kuukauden ehdolliseen vankeusrangaistukseen törkeästä kirjanpitorikoksesta vuonna 2014.

Poliittinen aktivismi
---------------------

De Wit oli Suomi Ensin -yhdistyksen perustajajäsen ja toimi yhdistyksen yhtenä johtohahmona.

Ennen Suomi Ensin -yhdistyksen perustamista de Wit toimi Rajat kiinni! -kansalaisliikkeen aktivistina. Yleisradion mukaan Marco de Wit oli maan kyltymättömin mielenosoittaja vuonna 2016, koska hän oli järjestänyt kymmeniä mielenosoituksia eri puolilla maata.

Marco de Wit oli ehdolla Tampereen kaupunginvaltuustoon Suomi Ensin -liikkeen riveistä kevään 2017 kunnallisvaaleissa. De Wit sai vaaleissa 241 ääntä eikä tullut valituksi.

Lokakuussa 2018 Marco de Wit perusti kansallismielisen verkkojulkaisun nimeltä *Laiton lehti?*.

De Witin johtama Suomen Kansa Ensin rp. merkittiin puoluerekisteriin joulukuussa 2018. Myös de Witin avopuoliso Mari Kosonen oli mukana puolueen toiminnassa.

Marco de Wit Suomen Kansa Ensin ry:n mielenosoituksessa Helsinki 2018 -tapaamisen yhteydessä.
De Wit asettui ehdolle vuoden 2019 eduskuntavaaleihin. Huhtikuussa Helsingin poliisilaitos ilmoitti tutkivansa Suomen Kansa Ensin -puolueen vaalikampanjan yhteydessä Marco de Witiä mahdollisesta kiihottamisesta kansanryhmää vastaan. Puolueen vaalitilaisuudessa oli ollut esillä vaalimainoksia, joiden tekstit ovat poliisin mukaan olleet maahanmuuttajien ja seksuaalivähemmistöjen syrjintään tähtääviä, ja joiden epäillään täyttävän rikoksen tunnusmerkistön. Muutamaa päivää myöhemmin de Witin kimppuun käytiin nyrkein Helsingin Narinkkatorilla, kun erimieliset ihmiset olivat provosoituneet de Witin vaalityöstä. De Wit sai vaaleissa 316 ääntä eikä tullut valituksi.

De Wit tuomittiin puolen vuoden ehdolliseen vankeuteen virkamiehen väkivaltaisesta vastustamisesta ja niskoittelusta poliisia vastaan. Hovioikeus ei myöntänyt jatkokäsittelylupaa, joten käräjäoikeuden tuomio jäi lainvoimaiseksi.

Lokakuussa 2019 Suomen Kansa Ensin -puolue ilmoitti tiedotteessaan erottaneensa de Witin puolueesta, koska hän oli puolueen mukaan "häiriköinyt, ollut väkivaltainen, ottanut yhteen poliisien kanssa ja herättänyt pahennusta".

Pirkanmaan käräjäoikeus tuomitsi toukokuussa 2021 de Witin puolen vuoden ehdolliseen vankeuteen kolmestatoista kunnianloukkauksesta, kolmesta törkeästä kunnianloukkauksesta, kahdesta kiihottamisesta kansanryhmää vastaan ja yhdestä uskonrauhan rikkomisesta. Viisi syytettä hylättiin. Lisäksi oikeus määräsi hänet maksamaan uhreille yhteensä yli 23 000 euron korvaukset. Oikeus katsoi näytetyksi toteen, että de Wit oli maalittanut virkamiehiä julkaisemissaan nettikirjoituksissa.

Lähteet
-------

1. ↑   "Oulu-Maidan vs. Helsinki-Maidan?". Maidan-kanava2 sensuroimaton (käsikirjoitus). 2018-01-06. *lähde tarkemmin?*
2. ↑  Geurt Marco de Wit *www.kolumbus.fi*. Viitattu 18.7.2017.
3. 1 2  Mielenosoituksista tuli lähes jokapäiväisiä – "Kiva ilmapiiri" *Yle Uutiset*. Viitattu 18.7.2017.
4. ↑  Tubettaja ja Suomi ensin -aktiivi Marco de Wit "kampanjoi" vaalimarkkinoilla - videoi ja häiritsi tapahtumaa - Aviisi *Aviisi*.  31.10.2017. Viitattu 11.4.2018.
5. 1 2  Marco De Wit - Ylen Vaalikone 2017 *Ylen Vaalikone 2017*.  Arkistoitu 31.7.2017. Viitattu 18.7.2017.
6. ↑  petsaari: DE WIT, GEURT *historia.utu.fi*. Viitattu 18.7.2017.
7. ↑  Vainajien kuljetussopimuksista kanteluja lähes joka toisella poliisilaitoksella *ts.fi*. Viitattu 18.7.2017.
8. ↑  KIlpailutettu kuolema: käsikirjoitus *yle.fi*. Viitattu 18.7.2017.
9. ↑  Keskusteluja libertarismista - Thomas Taussi *Keskusteluja libertarismista*.  Arkistoitu 10.7.2017. Viitattu 18.7.2017.
10. ↑  Keskusteluja libertarismista *kansalliskirjasto.finna.fi*.  Arkistoitu 31.7.2017. Viitattu 18.7.2017.
11. ↑  Eduskuntaan pyrkii 125 rikoksesta tuomittua ehdokasta - IL selvitti tuomiot: tapon yritys, vapaudenriisto, huumerikoksia... *www.iltalehti.fi*. Viitattu 3.4.2019.
12. ↑  PRH Yhdistysnetti *yhdistysrekisteri.prh.fi*. Viitattu 18.7.2017.
13. ↑  MV-lehden puolustajat varoittavat kansannoususta *Radio Nova*.  6.10.2016. Viitattu 18.7.2017.
14. ↑  Nalle Österman: Näin rajusti lähtee Suomi Ensin -liikkeen pomo Marco De Wit poliisikyytiin – video *Iltamakasiini*.  Arkistoitu 30.7.2017. Viitattu 18.7.2017.
15. ↑  Nytt ultranationalistiskt parti deltar i nästa riksdagsval *HBL*.  11.12.2018. Helsinki. Viitattu 11.12.2018. (ruotsiksi)
16. 1 2  Neihum, Alec: Junes Lokka, Marco de Wit, Ilja Janitskin... – vaihtoehtoehdokkaat ja pienpuolueet eivät juhlineet eduskuntavaaleissa *MTV uutiset*.  15.4.2019. MTV uutiset. Viitattu 15.4.2019.
17. ↑  Poliisi epäilee rikosta Suomen kansa ensin -puolueen kampanjoinnissa – toinen epäillyistä puolueen puheenjohtaja Marco de Wit *Yle Uutiset*.  9.4.2019. Viitattu 10.4.2019.
18. ↑  Poliisi: Suomen kansa ensin -puolueen kampanjointi täyttää rikoksen tunnusmerkit - "Syrjintään tähtäävää" *www.iltalehti.fi*. Viitattu 9.4.2019.
19. ↑  Eduskuntavaaliehdokkaan kimppuun käytiin keskellä Helsinkiä – poliisi turvasi tilannetta Narinkkatorilla *Yle Uutiset*.  12.4.2019. Viitattu 16.4.2019.
20. 1 2  STT: Marco de Wit sai potkut Suomen kansa ensin -puolueesta, kiisti väitteen väkivaltaisuudestaan *Ilta-Sanomat*.  31.10.2019. Viitattu 31.10.2019.
21. ↑  Reinboth, Susanna: Marco de Wit sai ehdollista vankeutta.  *Helsingin Sanomat*, 1.6.2021, s. A 19. Helsinki:  Sanoma Media Finland Oy. ISSN 0355-2047. Artikkelin verkkoversio. Viitattu 1.6.2021.

Aiheesta muualla
----------------

* Marco de Witin kotisivut
* *Laiton lehti?*, Marco de Witin perustama ja päätoimittama verkkojulkaisu